قتادہ بن نعمان

قتادہ بن نعمان آپ بدری صحابی ہیں۔ انھیں ذو العینین کا لقب بھی حاصل ہے۔نزهة الألباب في الألقاب مؤلف: أبو الفضل أحمد بن علي بن محمد بن أحمد بن حجر العسقلاني ناشر: مكتبة الرشد الرياض سعودی عرب

 نام ونسب 

قتادہ نام، ابو عمر کنیت، قبیلہ اوس کے خاندان ظفر سے ہیں، نسب نامہ یہ ہے قتادہ بن نعمان بن زید بن عامر بن سواد بن ظفر (کعب) بن خزرج بن عمرو بن مالک بن اوس ماں کا نام انیسہ بنت قیس تھا، جو قبیلۂ نجار سے تھیں اور ابو سعید خدری کی والدہ ہوتی تھیں، اس بنا پر قتادہ اور ابو سعید اخیافی بھائی تھے۔
 اسلام 

عقبہ ثانیہ میں بیعت کی۔

 غزوات 

بدر میں شریک تھے غزوۂ احدمیں حیرت انگیز صبر و استقلال کا اظہار کیا،میدان میں داد شجاعت دے رہے تھے کہ کسی مشرک نے آنکھ پر حملہ کیا، آنکھ باہر نکل کر رخسار پر لٹک آئی، لوگوں نے کہا اس کا کاٹ دینا بہتر ہے، بولے رسول اللہ ﷺ سے مشورہ کرلو، آپ نے فرمایا نہیں اور خود دست مبارک سے آنکھ کو اسی جگہ پر لگادیا اور دعا کی اللہم اکسھا جمالا! خداکی شان! کہ یہ آنکھ نہایت خوبصورت اور تیز تھی ۔اسد الغابہ جلد 3 صفحہ 814حصہ ہفتم مؤلف: ابو الحسن عز الدين ابن الاثير ،ناشر: المیزان ناشران و تاجران کتب لاہور غزوہ حنین میں ثابت قدم رہے تھے۔
11ھ میں آنحضرتﷺ نے اسامہؓ بن زید کی ماتحتی میں ایک لشکر روانہ کیا تھا، تمام اکابر مہاجرین اور انصار اس میں شریک تھے، حضرت قتادہؓ بھی اس میں شامل تھے۔طبقات ابن سعد:136
 وفات 

23ھ میں انتقال کیا، عمر فاروق اس وقت مسندِ خلافت پر متمکن تھے، انھوں نے نماز جنازہ پڑھائی، عمر، ابو سعیدخدری اور محمد بن مسلمہ قبر میں اترے ،وفات کے وقت 65 سال کا سن تھا۔
 اہل و عیال 

اولاد کے نام یہ ہیں، عمر ،عبید
بیوی کا نام معلوم نہیں،اتنا معلوم ہے کہ ان سے نہایت محبت کرتے تھے، (استیعاب:2/545) غزوۂ احد سے قبل شادی کی تھی۔
(استیعاب:2/545)
 فضل وکمال 

فضلائے صحابہ میں تھے(اسد الغابہ:4/196)ان سے خود صحابہؓ استفتا کرتے تھے،حضرت ابو قتادہؓ (مسند:4/15) اور حضرت ابو سعیدؓ خدری (بخاری:2/570) کے استفتے کتب حدیث میں منقول ہیں۔
مرویات کی تعداد 7 ہے ،ان میں سے ایک میں بخاری منفرد ہیں۔
راویوں میں حضرت ابو سعیدؓ خدری، حضرت حذیفہؓ اورحضرت محمودؓ بن لبید جیسے اکابر صحابہؓ کا نام داخل ہے۔
 اخلاق 

بیاض اخلاق میں زہد کا عنوان نہایت جلی ہے۔
ایک مرتبہ قل ہو اللہ پڑھنے میں تمام رات ختم کردی۔مسند ابو سعید خدری:3/15
ایک روز آسمان پر ابر محیط تھا اور رات نہایت تیرہ و تاریک تھی، آنحضرتﷺ مسجد میں نماز عشا کے لیے تشریف لائے، قتادہ بھی آئے بجلی چمکی تو فرمایا "قتادہ !کیا ہےْ عرض کی کہ آج لوگ کم آئیں گے، اس لیے قصد کرکے حاضر ہوا ہوں آپ افضل صحابہ میں سے ہیں۔مرآۃ المناجیح شرح مشکوۃ المصابیح، مفتی احمد یار خان نعیمی،نعیمی کتب خانہ، گجرات،جلد7صفحہ93۔

 حوالہ جات 

زمرہ:اصحاب احد
زمرہ:اصحاب بدر
زمرہ:اصحاب خندق
زمرہ:اصحاب خیبر
زمرہ:ساتویں صدی کی عرب شخصیات
زمرہ:صحابی راویان حدیث
زمرہ:صحابہ